**Felvételi tájékoztató**

**a középfokú beiskolázáshoz**

**a 2019-2020-es tanévre**

**Bedő Albert Erdészeti Szakgimnázium, Szakközépiskola és Kollégium**

OM azonosító: 029799

Tanulmányi területek:

- Szakközépiskola Erdészeti szakmunkás (34 623 01) tagozatkód: **0001** Virágkötő és virágkereskedő (34 215 04) tagozatkód: **0002**

 Lovász (34 621 02) tagozatkód: **0003**

* Szakgimnázium Erdészet és vadgazdálkodás ágazat tagozatkód: **1111**
* Szakképző évfolyamon oktatott szakmák:

Erdész-technikus (54 623 02)

Az iskola felvételi vizsgát nem tart.

A felvételi rangsorunkat magyar nyelv és irodalom, idegen nyelv, matematika, történelem és biológia tantárgyakból elért általános iskolai eredmények alapján állapítjuk meg.

A sajátos nevelési igényű, valamint beilleszkedési, tanulási, magatartási nehézségekkel küzdő jelentkezők esetében, ha a fenti tantárgyak közül valamelyik tárgyból mentesítették az értékelés alól, akkor a földrajz, informatika és a technika tárgyakat vesszük figyelembe a felvételi rangsor megállapításánál.

A „13/2018 (VI.14.) EMMI rendelet a 2018/2019. tanév rendjéről” alapján

|  |  |
| --- | --- |
| Határidők | Feladatok  |
| 2019. 01. 19. | Az általános fölvételi eljárás kezdete |
| 2019. 02. 18. | Az általános iskola továbbítja a tanulói jelentkezési lapokat a középfokú iskoláknak, a tanulói adatlapok első példányát pedig a Felvételi Központnak. |
| 2019. 03. 02. | Tájékoztató elbeszélgetés, szülőkkel, diákokkal |
| 2019. 03. 18. | A középfokú iskola eddig az időpontig nyilvánosságra hozza az ideiglenes felvételi jegyzéket. |
| 2019. 03. 21-22. | A tanuló adatlapok módosításának lehetősége az általános iskolában. |
| 2019. 04. 30. | A középiskola megküldi a fölvétellel kapcsolatos értesítést az általános iskolának és a jelentkezőnek. |
| 2019. 05. 06-17. | Rendkívüli fölvételi eljárás, ha a fölvehető létszám 90%-ánál kevesebb tanulót vettek föl. |
| 2018. 06. 20-21. | Beiratkozás a középfokú iskolákba. |

**Bedő Albert Erdészeti Szakgimnázium, Szakközépiskola és Kollégium**

6783 Ásotthalom, Kiss Ferenc körút 76.

OM azonosító: 029799

Tel./fax: 62 291 522

[www.bedo-ahalom.sulinet.hu](http://www.bedo-ahalom.sulinet.hu)

igazgato.bedo@gmail.com

**NYÍLT NAPOK: 2018. november 14., 28., december 1.; 2019. január 12.**

A nyílt napokon 9.00-13.00 között várjuk az érdeklődőket. 10.00 órakor központi tájékoztatót tartunk.



Várunk szeretettel!

**Lehetőségek**

Az ásotthalmi iskola egy **10 ha-os parkban** helyezkedik el. A parkban találhatók az elméleti képzést szolgáló tanügyi és oktatási épületek, a könyvtár, a múzeum, az ebédlő, a kollégiumok, a sportpályák, és a gyakorlati képzést szolgáló tanműhelyek, gépszínek.

Az iskolához közvetlenül csatlakozik a **441 ha-os Tanulmányi erdő.**

Az iskolánk iránt érdeklődő fiúk és lányok az alábbi képzések közül választhatnak:

* Szakgimnázium
	+ Erdészet és vadgazdálkodás ágazat **tagozatkód: 1111**
* Szakközépiskola
	+ Erdészeti szakmunkás (34 623 01) **tagozatkód: 0001**
	+ Virágkötő és virágkereskedő (34 215 04) **tagozatkód: 0002**
	+ Lovász (34 621 02) **tagozatkód: 0003**
* Szakképző évfolyamokon
	+ Erdész-technikus (54 623 02)

Az iskolánkba járó tanulók, igény alapján, **saját kollégiumainkban** kerülnek elhelyezésre! A kollégium minden tanulónk számára **ingyenes!** Az **étkezésért térítési díjat** a szociális helyzet függvényében kell fizetni!

**Szakgimnáziumi képzés**

A szakgimnáziumi oktatás az „**Erdészet és vadgazdálkodás**” ágazatban történik. A képzési idő **4+1 év**. Az általános kötelező érettségi tárgyak mellett (magyar, matematika, történelem, idegen nyelv) kötelező a szakmai ágazati ismeretekből is érettségi vizsgát tenni! Így juthat a diák, a sikeres szakmai érettségi vizsgát követően, egy év alatt technikus bizonyítványhoz.

Az érettségi iskolánkban történt megszerzését követően, nappali tagozaton, a következő szakmák elsajátítására lesz lehetőség:

* **OKJ 34 623 01 Erdészeti szakmunkás (2 év)**
* **OKJ 54 623 02 Erdésztechnikus (2 év)**



Szakkörön

**Szakközépiskolai képzés**

A jelentkezők számára **fölvételi vizsga nincs!** Március elején a fölvétellel kapcsolatos tájékoztató beszélgetést tartunk szülőknek, diákoknak, amelyről minden jelentkezőt írásban értesítünk! **A képzési idő 3+2 év.**

Iskolánkban a következő szakképesítések szerezhetők meg:

* **OKJ 34 623 01 Erdészeti szakmunkás**
* **OKJ 34 215 04 Virágkötő és virágkereskedő**
* **OKJ 34 621 02 Lovász**

A szakközépiskolában szakmunkás bizonyítványt megszerzőknek, további két év alatt van lehetőségük iskolánkban, nappali tagozaton érettségi bizonyítványt szerezni!



Magasles építése



Sétány a parkban

**Erdészeti szakmunkás**

**OKJ száma: 34 623 01**

A szakma **képzési ideje 3+2 év.**

A szakmai tantárgyak **erdészeti, vadászati, gépészeti, munka- és környezetvédelmi** ismereteket dolgoznak föl.

A tanulmányi idő alatt **felkészülési lehetőséget biztosítunk** a következő **képesítések** megszerzésére:

* motorfűrész-kezelő jogosítvány
* mezőgazdasági-vontatóvezetői igazolvány
* daruk és targoncák kezelésére szóló jogosítvány
* vadászvizsga
* B kategóriás jogosítvány

Sokféle **szakkör** működik, pl. vadász, madarász, informatika, atlétika, foci, kondi, zene, tánc, kresz.

A gyakorlati képzéshez **gyakorlóhelyet az iskola ingyenesen biztosít** saját tanműhelyeiben és tanerdejében!

…

Erdészeti alapismeretek gyakorlat

Gépkezelési gyakorlat

**Virágkötő és virágkereskedő**

**OKJ száma: 34 215 04**

A virágkötő-berendező, virágkereskedő szakma **képzési ideje** **3+2 év.**

A tantárgyak **növénytani, dísznövény-termesztési virágkötészeti, művészettörténeti, kereskedelmi**, valamint munka- és környezetvédelmi ismereteket dolgoznak föl. A szakmai tárgyak mellett oktatunk **jogi, vállalkozói, szervezési alapismeretek**et.

A képzési idő alatt a gyakorlati képzéshez **gyakorlóhelyet az iskola ingyenesen biztosít**!

A tanulmányi idő alatt **fölkészítünk** a következő **képesítések** megszerzésére:

* vadászvizsga
* B kategóriás jogosítvány

Sokféle **szakkör** működik, pl. vadász, madarász, informatika, atlétika, foci, kondi, zene, tánc, kresz.



Húsvéti kompozíció

**Lovász**

**OKJ száma: 34 621 02**

A szakma **képzési ideje 3+2 év.**

A szakmai tantárgyak a **ló gondozásával, lovaglással, fogathajtással, lótenyésztéssel** kapcsolatos ismereteket dolgoznak föl. Az elméleti képzés iskolánkban történik.

A képzés alatt gyakorlóhely, a duális képzési rendszer alapján, kihelyezett formában biztosított.

 